Լի Հոնգ Կի

Լի Հոնգ Կի(հանգըլ՝ 이홍기, կարդացվում է Լի Հոնգ Գի, , ), Հարավկորեական իդոլ երգիչ և դերասան։ Նա FTIsland փոփ–խմբի վոկալիստն է։

Դերասանական կարիերա 
Մինչ FTIsland-ում որպես երգիչ հանդես գալը, Լի Հոնգ Կին եղել է փոքրիկ–դերասան և խաղացել է 2002 թվականին KBS2 հեռուստաալիքով հանդես է եկել «Կախարդական փոքրիկ Մասուրի» հեռուստասերիալում, որպես Մասուրիի ընկեր։ Այս կոմեդիան հայտնի էր հատկապես նախադպրոցական տարիքի երեխաների մոտ։ Այն անվանվել է նաև Kkangsooni, որտեղ նա կատարում էր Յո Սու Բոմի դերը։

2008 թվականին նրան առաջարկվել էր Master of Study–ի գլխավոր դերը, որը ճապոնական Dragon Zakura ֆիլմի կորեական տարբերակն էր։ Ֆիլմի պրեմիերան պետք է կայանար 2009 թվականին, սակայն ինչ–ինչ խնդիրների պատճառով ֆիլմի պրեմիարան տեղափոծվել է 2010 թվական։ Իսկ այդ ժամանակ FNC Entertainment–ը հրաժարվել է Լի Հոնգ Կիի մասնակցությունից, քանի որ նա շատ զբաղված է եղել իր խմբի հետ։

Լին հետո խաղացել է Լիսանդրային A Midsummer Night's Dream ներկայացման մեջ, որը կորեական երաժշտական թատրոնի տարբերակն էր։ Այստեղ նա ցույց է տվել իր երաժշտական, դերասանական և պարային ունակությունները։ 2009 թվականին՝ հինգ տարի դադարից հետո նա իր դերասանական վերադարձը կատարեց Մինամ, դու գեղեցիկ ես սերիալում, կատարելով տարօրինակ, բայց հմայիչ հարվածային գործիքների վրա նվագող Ջերեմիի դերը։ Դորամայի առաջխաղացման համար նա ոչ միայն նվագում էր, այլ նաև երգում : Նրա մասնակցությամբ երգերից են «Երդում» («Promise») և «Դեռևս, ինչպես երբևէ» («Still/As Ever»): Նա ստացել է New Star Award մրցանակ 2009 թվականի SBS Drama Awards մրցանակաբաշխության ժամանակ, իր կատարած աշխատանքի համար։ Մինամ, դու գեղեցիկ ես-ը գրանցել է բարձր վարկանիշ ինչպես Հարավային Կորեայում, այնպես էլ նրա սահմաններից դուրս, և սրա հետ համատեղ Լի Հոնգ Կիի հայտնիությունը ևս աճել է։

2011 թվականի ապրիլին նկարահանվել է TBS–ի ճապոնական Muscle Girl! դորամայում։ Սրան հետևեղ 90 րոպեանոց կորեա-ճապոնական համագործակցություն, որի անվանումն էր Noriko Goes to Seoul: Այս ֆիլմում Լի Հոնգ Կին խաղում էր սկսնակ երիտասարդ երգչի դեր, ով հանդիպելով տարիքով կնոջ (Տակաշիմա Ռեիկոյին), ով խնդիրներ է առաջացնում նրա համար և ստիպում հասնել իր նպատակին։

2013 թվականին նա կատարում է իր մեծ էկրանային դեբյուտը, հանդես գալով Ջերմ բաժանում ֆիլմում։ Այստեղ նա հանդես է գալիս հայտնի և սկանդալային երգչի կերպարով, ում որպես պատիժ ուղարկում են մի հիվանդանոց որպես կամավոր աշխատելու։

2013 թվականի դեկտեմբերին նա սկսել է նկարահանվել Դարի հարսնացուն ֆիլմում, սակայն նկարահանումների ժամանակ գնացել 4 շաբաթյա հանգստի, քանի որ ստացել էր ուսի հոդախախտ։ Ֆիլմի նկարահանումները շարունակվեցին 2014 թվականի հունվարից, իսկ ֆիլմը մեծ էկրան բարձրացավ 2014 թվականի փետրվարից He resumed shooting in January 2014, and the drama aired that February.

Լի Հոնգ Կին Պակ Մին Ու-ի, Լի Շին Օնի, Կվակ Դոնգ Յոնի և Լի Հան Իի հետ նկարահանվել է «Ժամանակակից ագարակատերը» (모던 파머) սերիալում։ Դորաման եթեր է հեռարձակվել 2014 թվականի հոկտեմբերի 18-ից մինչև 2014 թվականի դեկտեմբերի 21-ը՝ շաբաթ և կիրակի օրերին 20:40-ին։

Երաժշտական կարիերա 
2007 թվականին Լի Հոնգ Կին սկսեց հանդես գալ որպես FT Island–ի մենակատար։ Նա նաև կարդում է ռեփ և բիտբոքս։

Լին որոշեց շարունակել երգչի կարիերան Kkangsooni–ում նկարահանվելուց հետո, որտեղ երգեց սաունդթրեքի համար։ Դորամայի վերջում նա բեմի վրա կենդանի կատարում ունեցավ։ Նա այդ ժամանակ 13 տարեկան էր։ Նույն ժամանակ FNC Entertainment Music լեյբլ ընկերությունը պայմանագիր կնքեց Լիի հետ և Լին դարձավ FTIsland-ի անդամ։

2008 SBS Gayo Daejeon–ը հայտնեց, որ ծանրաբեռնված գրաֆիկի պատճառով Լին հիվանդացել է և կորցրել է ձայնը։ Համերգից հետո նա հոսպիտալացվել է և դեկտեմբերի 30-ից մեկնել արձակուրդի։

Այս դեպքից հետո FNC Entertainment Music–ը որոշեց ստեղծել FTIsland–ի ենթախումբը, որը կոչվեց FTTriple, և կազմված էր 3 անդամներից (բացի Լիից և Սոնգ Սընգ Հյոնից)։ FTTriple ստեղծվել էր, որպեսզի Լիին պաշտպանի ձայնի գերլարումից։ Մեկ այլ պատճառ ենթախմբի ստեղծման համար այն էր, որ օգնում էր Լի Հոնգ Կիին ֆիլմերում նկարահանվելու, ձայնագրությունների և այլնի համար։ Խումբը երբեմն հանդես է գալիս առանց Լիի։

Վերջին տարիների Լին սկսել է հորինել երաժշտություն, օրինակ՝ «Black Chocolate» և «Orange Sky» իրենց ճապոնական Rated FT ալբոմի համար, «Memory» և «Always With You» երգերը կորեական Thanks To մինի ալբոմի համար և «Siren» երգը «Mood» ալբոմի համա ր։ Նա նաև գրել է ճապոներեն՝ «On My Way», «Just Please» և «Born to be a Rock n Roller» երգերը։

Նա նաև երգել է «I'm Saying» երգը՝ Ժառանգները դորամայի համար։

Լին նաև երգել է «When Love Comes» երգը, որը հանդիսանում է «Ժամանակակից ագարակատերը» դորամայի սաունդթրեքը։

Անձնական կյանք 
Նրա հոբբիներն են երգ լսելը, ուտելիքներ պատրաստելը և նեյլ–արտը : Նա ընդունվել է Kyunghee Համալսարանը, որտեղ ուսումնասիրել է թատրոնը և կինոն։

SKULLHONG  
Նա նաև տարված է նորաձևությամբ։ Լի Հոնգ Կին 2014 թվականի հունիսից սկսել է պատրաստել և վաճառել սեփական արտադրության աքսեսուարներ, եղունգների խնամքի պարագաներ, տարբեր զարդեր և նաև կազմակերպել տարբեր միջոցառումներ սեփական վեբ–կայքի օգնությամբ։

Hongstargram 
Լի Հոնգ Կին վերջերս հայտնել է իր ժանապարհորդական գրքի մասին, որը կկոչվի Hongstargram: Նա այդ մասին հայտնել է FTIsland-ի Youtube-յան կայքում նոյեմբերի 26-ին և ասել է, որ այն կտպագրվի դեկտեմբերի 3–ին։

Սկավառակագրություն

Սաունդթրեքեր

Ֆիլմագրություն

Դորամաներ

Ֆիլմեր

Շոուներ

Երաժշտական ներկայացումներ

Գրքեր

Մրցանակներ

Ծանոթագրություններ 

Հարավկորեացի դերասաններ
Հարավկորեացի երգիչներ
Հարավկորեացի գրողներ